अभिनेता जिमी शेरगिल का कहना है कि वह पर्दे पर चुनौतीपूर्ण तथा मुश्किल किरदार निभाने के लिए उत्सुक रहते हैं. उनकी फिल्म ‘साहेब बीबी और गैंगस्टर 3’ जल्द रिलीज होने वाली है. जिमी ने बताया, “मैं हमेशा ही ऐसे किरदार निभाना चाहता हूं जिनके कई पहलू हों और उन्हें निभाना कठिन हो. इसलिए जब मेरे पास कोई मुख्य भूमिका लेकर भी आता है तो मैं उस फिल्म में अपेक्षाकृत छोटा किरदार लेता हूं और यह पहले हो चुका है. मैं उस किरदार को और रोचक बनाने के लिए योगदान कर सकता हूं.”